Kahekili I
Kahekili I – poznat i kao Kahekilinui („Kahekili Veliki”) – bio je veliki poglavica havajskog ostrva Mauija. Njegovo ime je izvedeno iz imena boga Kāne-Hekilija. Roditelji Kahekilija I bili su poglavica Kakae od Mauija i njegova supruga Kapohauola. Kahekili je naslijedio svog amidžu, Kakaalanea te je znatno osiromašio svoje ostrvo brojnim ratnim pohodima. Kahekilijeva supruga je bila poglavarica Hauka s ostrva Kauaija, koja je također poznata kao Haukanuimakamaka. Njihova djeca su bila sin Kawaokaohele – čije ime znači „naši dani siromaštva” – i kći Keleanohoanaapiapi, koja se udala za princa ostrva Oahua. Kahekilija je njegov sin naslijedio na tronu Mauija.